偈頌一百零二首  其五○
作者：釋慧遠
朝代：宋

paragraphs: 大哉釋迦文，生下便作怪。
南北東西行，點胸也忒殺。
棄捨輪王位，反受父母拜。
六載向雪山，精進修浄戒。
明星纔出現，證道果能快。
分別說三乘，惹得一身債。
最後向靈山，拈花索買賣。
十萬衆人前，就中無一介。
獨有迦葉波，和贓與捉敗。
二千年前且放過，直至而今被佗壞。
壞不壞，主元在。
主既在，休廝頼。